Priekšlikums Padomes regula, ar ko groza Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem /* COM/2005/0194 galīgā redakcija - CNS 2005/0094 */





[pic] | EIROPAS KOPIENU KOMISIJA | Briselē, 18.05.2005 COM(2005) 194 galīgā redakcija 2005/0094 (CNS) Priekšlikums PADOMES REGULA, ar ko groza Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (iesniegusi Komisija) PASKAIDROJUMA RAKSTS Regulas (EEK) Nr. 2092/91 11. panta 6. punktā noteikts, ka dalībvalstu kompetentās iestādes var piešķirt atļaujas to produktu tirdzniecībai, kas ievesti no trešās valsts, kura nav iekļauta šā panta 1. punkta a) apakšpunktā minētajā sarakstā, līdz 2005. gada 31. decembrim. Savā 2004. gada 10. jūnija paziņojumā Padomei un Eiropas Parlamentam saistībā ar Eiropas Rīcības plānu attiecībā uz ekoloģiski tīru pārtiku un lauksaimniecību Komisija paziņoja, ka tā ierosinās grozījumus Regulā (EEK) Nr. 2092/91, aizstājot spēkā esošās atkāpes importam ar jaunu pastāvīgo sistēmu, kas pamatojas uz Kopienas šajā nolūkā norādītu iestāžu tehniskās atbilstības novērtējumiem. Lai izstrādātu un izveidotu šo jauno pastāvīgo sistēmu, ir nepieciešams pietiekami ilgs laiks. Būtu lieki šajā starplaikā pārtraukt bioloģiskās lauksaimniecības produktu tirdzniecību, tāpēc spēkā esošos pārejas posma pasākumus vajadzētu pagarināt vēl par vienu gadu. Pasākums finansiāli neietekmē Kopienas budžetu. 2005/0094 (CNS) Priekšlikums PADOMES REGULA, ar ko groza Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu,[1] ņemot vērā Eiropas Parlamenta atzinumu,[2] tā kā (1) Padomes Regulas (EEK) Nr. 2092/91[3] 11. panta 6. punktā noteikts, ka dalībvalstu kompetentās iestādes var piešķirt atļaujas to produktu tirdzniecībai, kas ievesti no trešās valsts, kura nav iekļauta šā panta 1. punkta a) apakšpunktā minētajā sarakstā, līdz 2005. gada 31. decembrim. (2) Savā 2004. gada 10. jūnija paziņojumā Padomei un Eiropas Parlamentam saistībā ar Eiropas Rīcības plānu attiecībā uz ekoloģiski tīru pārtiku un lauksaimniecību[4] Komisija paziņoja, ka tā ierosinās grozījumus Regulā (EEK) Nr. 2092/91, aizstājot spēkā esošās valsts atkāpes importam ar jaunu pastāvīgo sistēmu, kas pamatojas uz Kopienas šajā nolūkā norādītu iestāžu tehniskās atbilstības novērtējumiem. (3) Lai izstrādātu un izveidotu šo jauno pastāvīgo sistēmu, ir nepieciešams pietiekami ilgs laiks. (4) Būtu lieki šajā starplaikā pārtraukt bioloģiskās lauksaimniecības produktu tirdzniecību, tāpēc spēkā esošos pārejas posma pasākumus vajadzētu pagarināt vēl par vienu gadu. (5) Tādēļ attiecīgi ir jāgroza Regula (EEK) Nr. 2092/91, IR PIEŅĒMUSI ŠO REGULU. 1. pants Regulas (EEK) Nr. 2092/91/EEK 11. panta 6. punkta a) apakšpunkta pirmajā daļā datumu „2005. gada 31. decembrim” aizstāj ar „2006. gada 31. decembrim”. 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā– priekšsēdētājs [1] OV C […] […], lpp. […] [2] OV C […] […], lpp. […] [3] OV L 198, 22.7.1991., 1. lpp. Regulā jaunākie grozījumi izdarīti ar Komisijas Regulu (EK) Nr. 2254/2004 (OV L 385, 29.12.2004., 20. lpp.). [4] KOM (2004) 415 galīgais.